Jans Ruta
Jans Ruta (čehu: Jan Rutta, dzimis 1990. gada 29. jūlijā) ir čehu hokejists, kurš spēlē aizsarga pozīcijā. Kopš 2023. gada Ruta pārstāv NHL komandu Sanhosē "Sharks". Iepriekš spēlējis Čehijas komandās Piráti Chomutov, SK Kadaň un IHC Písek, kā arī NHL komandās Čikāgas "Blackhawks", Tampabejas "Lightning" un Pitsburgas "Penguins". Kopā ar "Lightning" komandu 2020. un 2021. gadā izcīnījis Stenlija kausu. Pārstāvējis Čehijas hokeja izlasi 2017. un 2019. gada Pasaules čempionātā.